Qirg'iziston parlamenti: Xalqaro komissiya raisi mamlakatga qadam bosmasin
Qirg'iziston parlamenti finlyandiyalik arbob Kimmo Kilyunenni mamlakatga kiritmaslikka qaror qildi. Xalqaro hay'at ishi qoralanmoqda.
O'tgan yilning avgustida boshlanib, 2011 yilning fevralida yakunlangan, , undan keyingina omma e'tiboriga havola etilgan hisobot ko'plab ziyolilar, mutaxassislar va siyosatchilar nazarida haqiqatni aks ettiradi. Lekin Qirg'iziston parlamenti spikeri, "Ata Jurt" partiyasi yetakchisi Akmatbek Keldibekov fikricha Kilyunen raislik qilgan komissiya ishni eplolmagan va noxolis bir tahlil taqdim etgan. Xulosalardan biri shuki, xunrezlikda asosan o'zbeklar aziyat chekkan. Ularga qarshi hujumlarda xavfsizlik organlari va ichki ishlar xodimlari ham ishtirok etgan. Komissiya ta'biricha, ayrim jinoyatlarni "insoniyatga qarshi jinoyat" deb atash mumkin. 26 may kuni Qirg'iziston parlamenti Kimmo Kilyunenni mamlakatga kiritmaslik uchun ovoz berdi. Parlament bayonotiga ko'ra, Kilyunen va uning komissiyasi etnik nafrat uyg'otuvchi va Qirg'iziston davlat xavfsizligiga raxna soluvchi material tayyorlagan. Komissiya hisoboti bilan mana bafurja tanishishingiz mumkin. taqiq va tanqidni inkor etadi. Komissiya ishni professional ravishda bajargan va Qirg'iziston hukumati va ommasi hisobotni jiddiy qabul qilib, tegishli xulosa chiqarishiga umid bor edi, deydi u. Uning fikricha, faktlar - achchiq haqiqat va ular Qirg'iziston siyosiy doiralariga yoqmasa nachora. BMT, Yevropa Ittifoqi va AQSh hisobotni ijobiy baholab, bu hujjatning elatlararo birdamlikka hissa qo'shishiga umid bildirgan. Xalqaro komissiya Yevropada Xavfsizlik va Hamkorlik Tashkiloti qoshida ishladi. Kilyunen bu organning a'zosi. Assambleya a'zo davlatlarning qonunchilik organlari orasida muloqotni yo'lga qo'yish, hamkorlikni oshirishni maqsad qilgan. Markaziy Osiyoning barcha respublikalari, xususan Qirg'iziston ham u yerda o'z a'zolariga ega. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.